Datum: 24. 6. 2025

Spoštovani,

objavljamo odgovor na zastavljeno vprašanje gospodarskega subjekta za javno naročilo št. **VKS-91/25** **Oskrba Centralne čistilne naprave Ljubljana s sukcesivno dobavo raztopine železovega triklorida in raztopine ocetne kisline,** ki je bilo posredovano naročniku preko Portala javnih naročil.

VPRAŠANJE:Datum prejema: 18. 06.2025 12:27

Spoštovani, V zvezi z razpisno dokumentacijo za dobavo železovega triklorida vas vljudno prosimo za pojasnilo glede referenčnega pogoja, ki določa, da mora ponudnik izkazati dobavo skupno najmanj 1.000 ton železovega triklorida, pri čemer posamezna referenca ne sme biti manjša od 500 ton. Ob upoštevanju dejstva, da je trg za tovrstni proizvod specifičen in da se naročila v praksi pogosto realizirajo v manjših količinah, vas prosimo za razmislek o možnosti prilagoditve pogoja, in sicer tako, da bi bile lahko predložene tudi posamezne reference v nižjih količinah, ki pa bi skupaj še vedno izkazovale zahtevano skupno količino 1.000 ton. Na ta način bi se omogočila širša konkurenčnost med ponudniki, brez zmanjšanja kakovosti dokazil o usposobljenosti. Zahvaljujemo se vam za razumevanje in vas prosimo za pojasnilo oziroma stališče v zvezi z navedenim predlogom. S spoštovanjem.

ODGOVOR:

Minimalna količina dobavljene raztopine železovega triklorida, navedena v referenčnem potrdilu posameznega naročnika (izdajatelja reference), ne sme biti nižja od 250 ton.

Drugi odstavek 3.2.5.3. točke razpisne dokumentacije se po spremembi glasi: »Gospodarski subjekt lahko referenčni pogoj izpolni s predložitvijo več referenčnih potrdil, pri čemer količina dobavljene raztopine železovega triklorida, potrjene s strani posameznega naročnika (izdajatelja referenčnega potrdila, ne sme biti nižja od 250 ton.«

JAVNI HOLDING Ljubljana, d.o.o.

Sektor za javna naročila